หุ้นบิ๊กแคปหนุน SET ปิดบวกเกือบ 5 จุด แนะจับตาประชุมเฟด 2 พ.ค.นี้
หุ้นบิ๊กแคปหนุน SET ปิดบวกเกือบ 5 จุด แนะจับตาประชุมเฟด 2 พ.ค.นี้ โดยดัชนีปิดตลาดวันนี้ที่ระดับ 1,778.02 จุด บวก 4.82 จุด หรือ 0.27% มูลค่าการซื้อขาย 5.09 หมื่นล้านบาท
27 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,778.02 จุด บวก 4.82 จุด หรือ 0.27% มูลค่าการซื้อขาย 5.09 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ ตลาดแกว่งไปมา เนื่องจากนักลงทุนยังไม่มั่นใจในตลาดฯ จึงทำให้มีแรงขายออกมาอย่างต่อเนื่อง
อย่างไรก็ตาม ตลาดยังมีแรงซื้อกลับเข้ามาในกลุ่มสื่อสาร, ธนาคาร และโรงไฟฟ้า เป็นแรงหนุนให้ดัชนีปิดลบได้ในวันนี้
สำหรับแนวโน้มภาวะตลาดฯในสัปดาห์หน้า คาดว่าตลาดยังคงมีเรื่องของอัตราผลตอบแทนพันธบัตร (Bond Yield) พร้อมทั้งแนะให้จับตาการประชุมธนาคารกลางสหรัฐฯ (เฟด) ในวันที่ 2 พ.ค.นี้ ซึ่งถือเป็นตัวแปรสำคัญในภาวะตลาดฯสัปดาห์หน้า โดยคาดว่าตลาดน่าจะฟื้นตัวขึ้นมาได้ ถ้าหากไม่มีปัจจัยลบในการประชุม
พร้อมทั้งให้แนวรับที่ 1,720 จุด แนวต้านที่ 1,800 จุด (โดยสาเหตุที่ให้กรอบแนวรับไว้ที่ระดับต่ำกว่า 1,750 จุด เนื่องจากมองว่าหากผลการประชุมออกมาในเชิงลบจะเป็นปัจจัยที่กดดัชนีในสัปดาห์หน้า)
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 5,920.30 ล้านบาท ปิดที่ 56.50 บาท ราคาไม่เปลี่ยนแปลง
AOT มูลค่าการซื้อขาย 2,131.34 ล้านบาท ปิดที่ 71.75 บาท เพิ่มขึ้น 0.75 บาท
EA มูลค่าการซื้อขาย 1,808.84 ล้านบาท ปิดที่ 36.50 บาท เพิ่มขึ้น 1.75 บาท
IRPC มูลค่าการซื้อขาย 1,723.23 ล้านบาท ปิดที่ 6.95 บาท ลดลง 0.10 บาท
KTC &lt;XD&gt; มูลค่าการซื้อขาย 1,613.35 ล้านบาท ปิดที่ 348 บาท เพิ่มขึ้น 13 บาท
 
ตลาดหุ้นเอเชีย
